Ryloper kry 22 jaar vir moordŉ Ryloper wat ŉ man beroof en vermoor het ná hy ŉ rygeleentheid aangebied is, is in die Upington-hooggeregshof tot 22 jaar tronkstraf gevonnis. Kol. Priscilla Naidu, ŉ polisiewoordvoerder van die Noord-Kaap, het Maandag gesê Budiki Semho (31) is gevonnis nadat hy skuldig bevind is aan die moord op Matswe Lokailwe. Hy is ŉ verdere 12 jaar tronkstraf opgelê omdat hy Lokailwe se voertuig gesteel het. Die vonnisse gaan gelyktydig uitgedien word. Lokailwe het Semho verlede jaar op die N14-pad opgelaai. Lokailwe was besig om Semho se bagasie uit die kattebak te haal, toe Semho hom met ŉ wielsleutel oor die kop geslaan het. Lokailwe is daarna met ŉ T-hemp versmoor, en sy liggaam langs ŉ grondpad gestort. Lokailwe is in Kuruman in hegtenis geneem waar hy Semho se voertuig as ŉ taxi gebruik het.